《简刘致中兄弟》
宋代·李处权

祖笔摩空有赋声，长杨羽猎旧齐名。
颇推门第多人物，故作楼居远世情。
我辈一生悲短褐，君家五字倚长城。
武陵欲借渔舟便，春水桃花不计程。

作者简介：（?—1155）宋徐州丰县人，徙江宁溧阳，字巽伯。李淑曾孙。徽宗宣和间，与陈恬、朱敦儒并以诗名。南渡后曾领三衢。卒年七十余。有《崧庵集》。